หุ้นดาวโจนส์ปิดบวก 56.14 จุด
ดัชนีดาวโจนส์ตลาดหุ้นนิวยอร์กปิดปรับตัวขึ้น56.14 จุดที่ 14,988.55 จุด ขานรับข้อมูลจ้างงานสดใส
29 ต.ค. 2565

ดัชนีดาวโจนส์ตลาดหุ้นนิวยอร์กปิดปรับตัวขึ้น56.14 จุดที่ 14,988.55 จุด ขานรับข้อมูลจ้างงานสดใส
ดัชนีเฉลี่ยอุตสาหกรรมดาวโจนส์เพิ่มขึ้น 56.14 จุด หรือ 0.38% ปิดที่ 14,988.55 จุด ดัชนี S&amp;P 500 บวก 1.33 จุด หรือ 0.08% ปิดที่ 1,615.41 จุด และดัชนี Nasdaq ปรับขึ้น 10.27 จุด หรือ 0.30% ปิดที่ 3,443.67 จุด
ตลาดเปิดปรับตัวลงเล็กน้อยตามการร่วงลงของตลาดหุ้นทั่วโลก จากความวิตกเกี่ยวกับความวุ่นวายในอียิปต์และวิกฤตการเมืองในโปรตุเกสหลังจากที่รัฐมนตรีต่างประเทศลาออกจากตำแหน่ง ซึ่งได้ฉุดหุ้นยุโรปให้ร่วงลง
แต่ตลาดได้ฟื้นตัวขึ้นอีกครั้งจากแรงหนุนของข้อมูลจ้างงานที่ดีเกินคาด โดย ADP ซึ่งเป็นบริษัทวิจัยตลาดแรงงานในสหรัฐ เปิดเผยว่า ภาคเอกชนทั่วสหรัฐมีการจ้างงานเพิ่มขึ้น 188,000 ตำแหน่งในเดือนมิ.ย.เมื่อเทียบกับเดือนพ.ค. ซึ่งสูงกว่าที่นักวิเคราะห์คาดการณ์ไว้